প্রতিটি প্রতিষ্ঠানই নিজ নিজ কালচার নিয়ে বাঁচে। তেমনি একটি প্রতিষ্ঠিত কালচার রয়েছে মিশরের সামরিক বাহিনীরও। পুতুলপুজারীর কালচারে লা-শরীক আল্লাহতায়ালার বন্দেগী গ্রহণযোগ্য নয়। মুর্তিপুজারির গৃহে জন্ম নেয়া শিশুটি তো গরুছাগল ও মুর্তির পদে মাথা নোয়ানোর অভ্যাসটি তো পায় নিজ গৃহের সে পৌত্তলিক সংস্কৃতি থেকে,সে সাথে পায় লা-শরীক মহান আল্লাহর বিরুদ্ধে অবাধ্য হওয়ার সাহস। রাজতন্ত্রে রাজার চরিত্রহীন মুর্খ সন্তানটিও রাজা হয়,সেনা সংস্কৃতিতে তেমনি এরশাদের ন্যায় চরিত্রহীন দুর্বত্তরাও নেতা হয়। সে সাথে বৃদ্ধি পায় গণরায়ের প্রতি অবজ্ঞার অভ্যাস। গণরায়ের প্রতি এমন অবজ্ঞা থেকেই সামরিক বাহিনীর ঘৃনা গিয়ে পড়েছে জনগণের দ্বারা নির্বাচিত প্রেসিডেন্ট ড. মুরসীর উপর। মিশরীয় সামরিক বাহিনীর কালচারে সেনাপ্রধানের চেয়ে গুরুত্বপূর্ণ কোন ব্যক্তি নাই,বাইরের কোন ব্যক্তির প্রতি আনুগত্য দেখানোও তাদের রীতিও নয়। ড. মুরসীকে নেতা হিসাবে মেনা নেয়ায় সেনা সদস্যদের সামনে তাই কালচারাল প্রতিবন্ধকতা ছিল। ড. মুরসীর অপরাধটি তাই অযোগ্য বা অদক্ষ হওয়া নয়। বরং সেটি প্রেসিডন্ট রূপ গণভোটে নির্বাচিত হওয়া। ড. মুরসী না হয়ে অন্য কেউ হলেও সামরিক বাহিনী তাকে মেনে নিত না।